ananddey/assamese-wiki-corpus huggingface dataset:
দো বিঘা জমিন

দো বিঘা জমিন (, অৰ্থ: দুই বিঘা মাটি) ১৯৫৩ চনত মুক্তিপ্ৰাপ্ত এখন হিন্দী ভাষাৰ ভাৰতীয় চলচ্চিত্ৰ। বিমল ৰয়ৰ দ্বাৰা পৰিচালিত চলচ্চিত্ৰখন ৰবীন্দ্ৰনাথ ঠাকুৰৰ বঙালী কবিতা "দুই বিঘা জমি"ৰ ওপৰত আধাৰিত। চলচ্চিত্ৰখনৰ মুখ্য চৰিত্ৰত অভিনয় কৰিছে বলৰাজ সাহানী আৰু নিৰূপা ৰয়ে। চলচ্চিত্ৰখনৰ সমাজবাদী বিষয়বস্তুৰ বাবে ই ভাৰতৰ প্ৰাৰম্ভিক সমান্তৰাল চলচ্চিত্ৰ জগতৰ এখন গুৰুত্বপূৰ্ণ চলচ্চিত্ৰ হিচাপে পৰিগণিত হৈছে।

১৯৪৮ চনত মুক্তিপ্ৰাপ্ত ইটালীয়ান নিঅ'-ৰিয়েলিষ্টিক চিনেমা "বাইচাইকেল থীভ্‌ছ"ৰ দ্বাৰা অনুপ্ৰাণিত হৈ বিমল ৰয়ে দো বিঘা জমিন নিৰ্মাণ কৰে।

অভিনয়শিল্পী

বলৰাজ সাহানী (সম্ভু মাহেতো)
নিৰূপা ৰয় (পাৰ্বতী মাহেতো "পাৰো")
ৰতন কুমাৰ (কানহাইয়া মাহেতো)
নানা পলশীকাৰ (গঙ্গু মাহেতো)
মীনা কুমাৰী (ঠাকুৰানী)
মেহমুদ (প্ৰীতম)
জগদ্বীপ (লালু উস্তাদ)
নাজিৰ হুছেইন (ৰিক্সা চালক)
মুৰাদ (ঠাকুৰ হৰনাম সিং)

সংগীত

চলচ্চিত্ৰখনৰ সংগীত পৰিচালনা কৰিছে সলিল চৌধুৰীয়ে আৰু গীতৰ কথা শৈলেন্দ্ৰৰ। অল ইণ্ডিয়া ৰেডিঅ'ৰ সৈতে হোৱা এক সাক্ষাৎকাৰত চৌধুৰীয়ে কয় যে ৰেড আৰ্মিৰ এটা মাৰ্চ গীতৰ দ্বাৰা অনুপ্ৰাণিত হৈ আৰু ভৈৰৱী ৰাগৰ দ্বাৰা প্ৰভাৱিত হৈ তেওঁ “অপনী কাহানী চোড় যা – ধৰতী কাহে পুকাৰ কে” শীৰ্ষক গীতটিৰ সুৰ কৰিছিল।

গীত কণ্ঠশিল্পী
"আজা ৰি আ, নিন্দিয়া তু আ"
লতা মংগেশকাৰ
"ধৰতী কাহে পুকাৰ কে, বীজ বিচা লে প্যাৰ কে"
লতা মংগেশকাৰ, মান্না দে
"হৰিয়ালা ছাৱন ঢোল বজাতা আয়া"
লতা মংগেশকাৰ, মান্না দে
"অজব তোৰি দুনীয়া"
মহম্মদ ৰফি

বঁটা আৰু মনোনয়ন

প্ৰথম ফিল্মফেয়াৰ বঁটা (১৯৫৪)
বিজয়ী – শ্ৰেষ্ঠ চলচ্চিত্ৰ
বিজয়ী – শ্ৰেষ্ঠ পৰিচালক – বিমল ৰয়
প্ৰথম ৰাষ্ট্ৰীয় চলচ্চিত্ৰ বঁটা (ভাৰত)
বিজয়ী – শ্ৰেষ্ঠ চলচ্চিত্ৰৰ বাবে উৎকৰ্ষৰ সৰ্বভাৰতীয় মানপত্ৰ
সপ্তম কাঁ চলচ্চিত্ৰ মহোৎসৱ (১৯৫৪)
বিজয়ী – প্ৰি ইণ্টাৰনেশ্যনেল (আন্তঃৰাষ্ট্ৰীয় পুৰস্কাৰ)
মনোনীত – গ্ৰেণ্ড প্ৰাইজ (শ্ৰেষ্ঠ চলচ্চিত্ৰ)
কাৰলভি ভেৰি আন্তঃৰাষ্ট্ৰীয় চলচ্চিত্ৰ মহোৎসৱ
বিজয়ী – সামাজিক প্ৰগতিৰ বাবে পুৰস্কাৰ

তথ্যসূত্ৰ

বাহ্যিক সংযোগ

শ্ৰেণী:হিন্দী চলচ্চিত্ৰ
গায়ত্ৰীবালা পাণ্ডা

গায়ত্ৰীবালা পাণ্ডা ভাৰতৰ ওড়িশা ৰাজ্যৰ ভুৱনেশ্বৰৰ এগৰাকী ভাৰতীয় কবি, কল্পকাহিনী লেখক আৰু সাংবাদিক।

জীৱন

আঠ বছৰ বয়সৰ পৰাই তেওঁ কবিতা ৰচনা আৰম্ভ কৰিছিল আৰু ১২ বছৰ বয়সত প্ৰথম কবিতা প্ৰকাশ কৰি উলিয়ায়। উৎকল বিশ্ববিদ্যালয়ৰ পৰা পুথিভঁৰাল আৰু তথ্য বিজ্ঞান অধ্যয়ন কৰি সৰ্বশ্ৰেষ্ঠ হিচাপে আত্মপ্ৰকাশ কৰে। পিছলৈ তেওঁ ঢেংকেনালৰ ইণ্ডিয়ান ইনষ্টিটিউট অৱ মাছ কমিউনিকেচনৰ পৰা সাংবাদিকতা অধ্যয়ন কৰে।

ওডিয়া সাহিত্য আলোচনী আন্যাৰ তেওঁ সম্পাদিক। ২০১১ চনত কেন্দ্ৰীয় সাহিত্য অকাডেমী যুৱ-পুৰস্কাৰৰ বিজয়ী। ২০১৫ চনত ৰাষ্ট্ৰপতি ভৱনত বিক্ৰম সম্পথৰ সৈতে 'ৰাইটাৰ্ছ ইন-ৰেচিডেন্স' কাৰ্যসূচীৰ বাবে নিৰ্বাচিত হয়।

স্বীকৃতি

২০০০ চনত তেওঁ তেওঁৰ কবিতাৰ বাবে ওড়িশা ৰাজ্যৰ যুৱ বঁটা লাভ কৰে। ২০১১ চনত পাণ্ডাই “গান’’ নামৰ কবিতা সংকলনৰ বাবে কবিতাৰ ধাৰাত সাহিত্য অকাডেমীৰ সাহিত্যিক সন্মান লাভ কৰে। ২০২১ চনত টাইমছ পাৱাৰ উইমেনৰ বাবে নিৰ্বাচিত হয়।

তথ্য সূত্ৰ

শ্ৰেণী:ভাৰতীয় মহিলা কবি
শ্ৰেণী:ওড়িয়া কবি
শ্ৰেণী:নাৰী
শ্ৰেণী:সাহিত্য অকাডেমি যুৱ পুৰস্কাৰ বিজয়ী
বতুল বেগম

বতুল বেগম ভাৰতৰ ৰাজস্থান ৰাজ্যৰ জয়পুৰৰ এগৰাকী লোকসংগীত গায়িকা। তেওঁ মাণ্ড আৰু ভজন গীত গাই আন্তঃৰাষ্ট্ৰীয় পৰ্যায়ত বিখ্যাত হৈ পৰিছে। তেওঁ ঢোল, ঢোলক, তবলা আদি বাদ্যযন্ত্ৰ বজায়।

জীৱনী

বতুল বেগমৰ জন্ম হৈছিলৰাজস্থানৰ দিদৱানা জিলাৰ কেৰাপ গাঁৱত। পঞ্চম শ্ৰেণীতেই তেওঁ স্কুল এৰি দিয়ে। তেওঁ ৰাজস্থানৰ মিৰাচী সম্প্ৰদায়ৰ ব্যক্তি। ৰাজপথত কণ্ডাক্টৰ হিচাপে কাম কৰা ফিৰোজ খানৰ সৈতে বিবাহপাশত আৱদ্ধ হয় আৰু সিহঁতৰ তিনিজন পুত্ৰ সন্তান আছে।

কেৰিয়াৰ

মাণ্ড আৰু ভজন শৈলীৰ লোকগীতৰ গায়িকা বেগমে ভাৰতীয় বাদ্যযন্ত্ৰ যেনে তবলা, ঢোলক, ঢোল আদিও বজায়। মুছলমান পৰিয়ালত জন্মগ্ৰহণ কৰিও হিন্দু ধৰ্মৰ ভজন গাবলৈ আৰম্ভ কৰা বেগমে গীতৰ জৰিয়তে সাম্প্ৰদায়িক ঐক্যৰ বাৰ্তা প্ৰেৰণ কৰে।

তেওঁ ভাৰতৰ বিভিন্ন মঞ্চৰ উপৰিও ভাৰতৰ বাহিৰত ফ্ৰান্স, জাৰ্মানী, টিউনিছিয়া, ইটালী, ছুইজাৰলেণ্ড, আমেৰিকা, ব্ৰিটেইনকে ধৰি ৫৬খন দেশত অনুষ্ঠান পৰিৱেশন কৰিছে। বিভিন্ন ধৰ্মৰ শিল্পীয়ে বিভিন্ন সংস্কৃতিৰ ফিউজন সংগীত পৰিবেশন কৰা আন্তঃৰাষ্ট্ৰীয় ফিউজন লোক সংগীত বেণ্ড বলীউড ক্লেজমাৰৰ তেওঁ সদস্য।

ফ্ৰান্সৰ অলিম্পিকত তেওঁ বাছাণ্ট গ্ৰুপ আৰু অন্যান্য লোকশিল্পীৰ সৈতে অনুষ্ঠান পৰিৱেশন কৰিছিল। তেওঁ পেৰিছৰ টাউন হলত অনুষ্ঠান পৰিৱেশন কৰা ৰাজস্থানৰ একমাত্ৰ মহিলা৷ ২০২৫ চনৰ জানুৱাৰী মাহত তেওঁ পদ্মশ্ৰী বঁটা লাভ কৰে। তেওঁক ফ্ৰান্স আৰু টিউনিছিয়া চৰকাৰেও সন্মান জনাইছে। ২০২১ চনৰ আন্তঃৰাষ্ট্ৰীয় নাৰী দিৱসত তেওঁ GOPIO Achievers Award - 2021 আৰু Certificate of Excellence Award লাভ কৰে।

তথ্যসূত্ৰ

শ্ৰেণী:সংগীতজ্ঞ শ্ৰেণী:গায়িকা

শ্ৰেণী:ভাৰতীয় মহিলা কণ্ঠশিল্পী
শ্ৰেণী:জীৱিত ব্যক্তি
২৮ অক্টোবৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৯২২ - আলবেনিয়াৰ স্বাধীনতা ঘোষণা কৰা হয়।
১৯৬০ - শিল্পী যুগল দাসে অংকন কৰা অসম সাহিত্য সভাৰ প্ৰতীক চিহ্ন সভাই গ্ৰহণ কৰে।
১৯৯৯ - ভাৰতৰ বিৰুদ্ধে থকা আমেৰিকাৰ অৰ্থনৈতিক নিষেধাজ্ঞা প্ৰত্যাহাৰ কৰে।

জন্ম

১০১৭ - তৃতীয় হেনৰি, জাৰ্মান সম্ৰাট।
১৮৬৭ - ভগ্নী নিবেদিতা, এংলো-আইৰিছ সমাজ কৰ্মী, লেখক, শিক্ষক আৰু স্বামী বিবেকানন্দৰ শিষ্য।।
১৯৪৬ - জৰ্জ বেকাৰ, ভাৰতীয় অভিনেতা আৰু ৰাজনৈতিক নেতা।
১৯৫০ - লোকনাথ গোস্বামী, অসমৰ প্ৰসিদ্ধ লেখক, গীতিকাৰ, সুৰকাৰ, কণ্ঠশিল্পী, সংগীত ব্যৱস্থাপক আৰু সমাজকৰ্মী।
১৯৫৫ - বিল গেটছ, মাইক্ৰছফট্ স্বতাধিকাৰী।
১৯৫৫ - ইন্দ্ৰা নূয়ী, বিশ্বৰ দ্বিতীয় বৃহত্তম খাদ্য আৰু শীতল পানীয় উৎপাদনকাৰী প্ৰতিষ্ঠান পেপছিক’ৰ মুৰব্বী তথা মুখ্য কাৰ্যবাহী বিষয়া।
১৯৭৮ - অদিতি ৰাও হায়দৰী, ভাৰতীয় অভিনেত্ৰী, নৃত্যশিল্পী আৰু গায়িকা৷
১৮৯২ - মণিলাল মোহনদাস গান্ধী, মোহনদাস কৰমচান্দ গান্ধী আৰু কস্তুৰবা গান্ধীৰ দ্বিতীয় সন্তান।

মৃত্যু

১৬২৭ - জাহাংগীৰ, চতুৰ্থ মোগল সম্ৰাট।
১৭০৪ – জন ল'কে, ইংৰাজ দাৰ্শনিক, উদাৰতাবাদৰ জনক। (মৃঃ ২৯ আগষ্ট, ১৬৩২)
২০১১ - শ্ৰীলাল শুক্লা, হিন্দী ভাষাৰ ব্যংগ লেখক।
২০২১ - অৱন বৰপূজাৰী, অসমীয়া ঘোষক, বাতৰি পৰিৱেশক, কবি, ঔপন্যাসিক আৰু প্ৰবন্ধকাৰ।
২০২২ - নীলপৱন বৰুৱা, অসমৰ এগৰাকী খ্যাতনামা চিত্ৰশিল্পী। (জঃ ১ জুন, ১৯৩৬)

দিৱস

আন্তৰ্জাতিক এনিমেছন দিৱস।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

তথ্য সংগ্ৰহ
নৱেম্বৰ ২০১৫-ৰ পেৰিছ আক্ৰমণ

১৩ নৱেম্বৰ, ২০১৫ ৰ সন্ধিয়া মধ্য ইউৰোপীয় সময় প্ৰায় ২১ বাজি ১৬ মিনিট ত আইছিছৰ অতি কমেও সাতজনীয়া জেহাদী যুঁজাৰুৰ দলে আত্মঘাতী মনোভাৱৰে ইউৰোপ মহাদেশৰ ফ্ৰান্সৰ ৰাজধানী পেৰিছ মহানগৰী আৰু ইয়াৰ উত্তৰীয় উপনগৰ চেইন্ট ডেনিছৰ সাত ঠাইত প্ৰায় সমান্তৰাল ভাৱে স্বয়ংক্ৰিয় মাৰণাস্ত্ৰ আৰু বোমাৰে আক্ৰমণ চলাই যাৰ ফলত

১। ষ্টেডি দি ফ্ৰান্স খেলপথাৰ

২। ৰিউ বিছাট পথৰ লা কেৰিলন কফি-বাৰৰ সন্মুখ

৩। ৰিউ এলিবাৰ্ট পথৰ লা পেটিঁ কম্বোডি ৰেষ্টোৰাঁ

৪। ৰিউ ডি লা ফন্টেইন ও-ৰই পথৰ লা কাছা ন'ষ্ট্ৰা নামৰ ইটালীয়ান ৰেষ্টোৰাঁ

৫। ৰিউ ডি চেৰণী পথৰ লা বেলে ইকুইপি ৰেষ্টোৰাঁ

৬। ভল্টেয়াৰ নগৰ-বেষ্টনী পথ আৰু

৭। বাটাক্লেন প্ৰেক্ষাগৃহত প্ৰায় চাৰে তিনি ঘন্টাৰ ভিতৰত মুঠতে অতি কমেও ১২৯ জন লোক নিহত আৰু ৩৫২ জন লোক আহত হয় আৰু দেশখনক এক জৰুৰী অৱস্থাৰ মাজলৈ ঠেলি নিয়ে।

২০০৪ চনৰ স্পেইনৰ মাদ্ৰিদ ৰেল বিস্ফোৰণৰ পাচত ইউৰোপত সংঘটিত হোৱা ইয়েই দ্বিতীয় ভয়ংকৰ আক্ৰমণৰ ঘটনা আৰু ফ্ৰান্সৰ মতে দ্বিতীয় মহাসমৰৰ পাচত সেই দেশৰ ওপৰত হোৱা সৰ্বনাশী আক্ৰমণ । ১৪ নৱেম্বৰ, ২০১৫ ৰ ৰাতিপুৱা আইছিছৰ তৰফৰ পৰা এই ঘটনাৰ দায়িত্ব লোৱা হয় আৰু ইয়াক ইউৰোপত অনাগত ধৰ্মযুদ্ধৰ ধুমুহাৰ আৰম্ভনি বুলি ঘোষনা কৰা হয়।

তথ্য সংগ্ৰহ

শ্ৰেণী:সন্ত্ৰাসবাদী আক্ৰমণ
শ্ৰেণী:ফ্ৰান্স
বাবা বুদ্ধ

বাবা বুদ্ধ গুৰমুখী: ਬਾਬਾ ਬੁੱਢਾ; বাবা বুঢ়া; আক্ষৰিক অৰ্থ "জ্ঞানী বুঢ়া"; (জন্ম, ৬ অক্টোবৰ ১৫০৬ –মৃত্যু, ৮ ছেপ্টেম্বৰ ১৬৩১) আদি শিখ ধৰ্মৰ এজন প্ৰধান ব্যক্তি আছিল।

প্ৰাৰম্ভিক জীৱন

১৫০৬ চনত অমৃতসৰৰ কঠু নংগল গাঁৱত ৰন্ধাৱা জাট পৰিয়ালত জন্মগ্ৰহণ কৰিছিল। পিতৃৰ নাম সুঘা ৰন্ধাৱা আৰু মাকৰ নাম মাই গৌৰাণ। তেওঁৰ জন্মৰ নাম বুৰা (গুৰমুখী: ਬੂੜਾ; বুদা)।

সৰুতে নিজৰ গাঁৱৰ বাহিৰত গৰু চৰাৰ সময়ত গুৰু নানক লগ পাইছিল। তেওঁ গুৰু নানকক জীৱন-মৃত্যুৰ বিষয়ে বহু প্ৰশ্ন কৰিছিল, যাৰ ফলত গুৰু নানক তেওঁক কম বয়সতে "বুদ্ধ" নামেৰে আশীৰ্বাদ দিছিল কাৰণ তেওঁ এজন জ্ঞানী বয়োজ্যেষ্ঠৰ দৰে কথা কয়।

আধ্যাত্মিক জীৱন

তেওঁ গুৰু নানকৰ আদিম শিখসকলৰ ভিতৰত এজন আছিল, আৰু গুৰু নানকৰ উত্তৰাধিকাৰী হোৱা পাঁচজন শিখ গুৰুৰ আনুষ্ঠানিক ৰাজ অভিষেক অনুষ্ঠান সম্পন্ন কৰিছিল; গুৰু অংগদ, গুৰু অমৰ দাস, গুৰু ৰাম দাস, গুৰু অৰ্জন, আৰু গুৰু হৰগোবিন্দ।

১৬০৪ চনৰ ১৬ আগষ্টত শ্ৰী হৰিমন্দিৰ চাহাবত শিখ শাস্ত্ৰৰ সংকলন আদি গ্ৰন্থ স্থাপনৰ লগে লগে ভাই বুদ্ধক গুৰু অৰ্জনে প্ৰথম গ্ৰন্থি হিচাপে নিযুক্তি দিয়ে।

যেতিয়া মাতা ভানীক (গুৰু অমৰ দাসৰ কন্যা) মোগল সম্ৰাট আকবৰে ৫০০ বিঘা উৰ্বৰ কৃষিভূমি জাগীৰ হিচাপে দিছিল, তেতিয়া বাবা বুদ্ধ সেই মাটিৰ প্ৰশাসক আছিল। সেয়েহে সেই ভূমিক 'বীৰ বাবা বুঢ়া জী' নামেৰে জনাজাত হ'ল। প্ৰথম প্ৰচেষ্টাত বিফল হোৱাৰ পিছত অৱশেষত বাবা বুদ্ধই তেওঁৰ ইচ্ছা পূৰণ কৰি আশীৰ্বাদ দিয়ে। বাবা বুদ্ধই পৰৱৰ্তী গুৰুসকলক যুদ্ধ কলাৰ প্ৰশিক্ষণ দিয়ে আৰু গুৰু হৰগোবিন্দে তেওঁক প্ৰথম শিখ সেনাবাহিনীত নতুনকৈ নিযুক্তি পোৱাসকলক শাস্তৰ বিদ্যা শিকোৱাৰ দায়িত্ব অৰ্পণ কৰে।

১৬০৬ চনৰ ৩০ মে'ত গুৰু অৰ্জনৰ শ্বহীদ হোৱাৰ পিছত গুৰু হৰগোবিন্দই অকাল তখ্ত নিৰ্মাণৰ নিৰ্দেশ দিয়ে আৰু ইয়াৰ নিৰ্মাণৰ দায়িত্ব বাবা বুঢ়া আৰু ভাই গুৰদাসৰ ওপৰত ন্যস্ত কৰে। গুৰু হৰগোবিন্দ কাৰাগাৰত থকাৰ সময়ত বাবা বুঢ়াই তেতিয়াৰ অকল সেনা নামেৰে জনাজাত নিহাং সেনাবাহিনীৰ সংস্কাৰ সাধন কৰে যদিও বৰ্তমান জাথেদাৰ বাবা বুঢ়া ৰান্ধৱাৰ নামেৰে ইয়াক বুঢ়া দল বুলি জনা যায়।

মৃত্যু

গোটেই জীৱন শিখ গুৰুসকলক অনুসৰণ কৰি ১৬৩১ চনত ১২৪ বছৰ বয়সত ৰবি নদীৰ পাৰৰ ঝাণ্ডা ৰামদাস গাঁৱত বাবা বুদ্ধৰ মৃত্যু হয়। গুৰু হৰগোবিন্দ তেওঁৰ কাষত আছিল আৰু তেওঁক তেওঁৰ অন্ত্যেষ্টিক্ৰিয়াৰ জুইকুৰালৈ লৈ গৈ আদি গ্ৰন্থৰপৰা আবৃত্তি কৰি তেওঁক শ্ৰদ্ধাঞ্জলি জনাইছিল।

চিত্ৰসমূহ

তথ্যৰ উৎস

gurbilas Chhevin Patshahi. Patiala, 1970
Bhalla, Sarup Das, Mahima Prakash. Patiala, 1971
Padam, Piara Singh, and Gianl Garja Singh, eds., Guru ban Sakhlari Patiala, 1986

অধিক পঢ়ক
অনিল কুমাৰী মালহোত্ৰা

অনিল কুমাৰী মালহোত্ৰা এগৰাকী ভাৰতীয় হোমিঅ'পেথিক চিকিৎসক; নেহৰু হোমিঅ'পেথিক চিকিৎসা মহাবিদ্যালয় আৰু দিল্লী বিশ্ববিদ্যালয় চিকিৎসালয়ৰ অধ্যক্ষ। শ্ৰী সাই নাথ স্নাতকোত্তৰ হোমিঅ'পেথীৰ প্ৰাক্তন ছাত্ৰী য'ৰ পৰা ২০০৬ চনত হোমিঅ'পেথীত এমডি লাভ কৰে আৰু ২০০৭ চনৰ ১ আগষ্টৰ পৰা নেহৰু চিকিৎসা মহাবিদ্যালয়ৰ অধ্যক্ষৰ পদত অধিষ্ঠিত হৈ আছে। তেখেতে কেইবাখনো চিকিৎসা গৱেষণা পত্ৰ প্ৰকাশ কৰা বুলি জনা যায়, তাৰ উপৰিও তেওঁ চিকিৎসা কৰ্মশালা অনুষ্ঠিত কৰিছে য'ত তেওঁৰ উপস্থাপনসমূহ প্ৰদৰ্শিত হৈছে আৰু বহুতো অবিৰত চিকিৎসা শিক্ষা কাৰ্যসূচীত অংশগ্ৰহণ কৰিছে।। চিকিৎসা বিজ্ঞানলৈ আগবঢ়োৱা অৱদানৰ বাবে ভাৰত চৰকাৰে তেওঁক ২০১৬ চনত চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
টি. এ. সৰস্বতী আম্মা

টেকাথ আমায়ানকট্টুকুৰুচ্চি কালাথিল সৰস্বতী চমুকৈ টি. এ. সৰস্বতী আম্মা (জন্ম: ২৬ ডিচেম্বৰ ১৯১৮ – ১৫ আগষ্ট ২০০০)

সংক্ষিপ্ত জীৱন

সৰস্বতী আম্মাৰ জন্ম হৈছিল কেৰালাৰ পালাকাড় জিলাৰ চেৰপুলাচেৰীত। তেখেত আছিল মাতৃ কুটিমালু আম্মা আৰু পিতৃ মাৰাথ আচুথা মেননৰ দ্বিতীয়টো সন্তান। মিচ্ছিউ ইয়ানু- যিগৰাকীয়ে সৰস্বতী আম্মাৰ প্ৰাচীন আৰু মধ্যযুগীয় ভাৰতত জ্যামিতি শীৰ্ষক গ্ৰন্থখন পৰ্যালোচনা কৰিছিল, কৈছিল যে-"কিতাপখনে ভাৰতীয় জ্যামিতি অধ্যয়নৰ বাবে এক শক্তিশালী ভেটি নিৰ্মাণ কৰিছে। "

তেখেতৰ গ্ৰন্থ প্ৰাচীন আৰু মধ্যযুগীয় ভাৰতত জ্যামিতিত ভাৰতৰ সংস্কৃত, প্ৰাকৃত বৈজ্ঞানিক, আৰু অৰ্ধ-বৈজ্ঞানিক সাহিত্য সম্বন্ধীয় জৰীপ সন্নিৱিষ্ট কৰা হৈছে। বৈদিক সাহিত্যৰ পৰা তেখেতে আৰম্ভ কৰিছে আৰু সোতৰ শতিকাৰ প্ৰাৰম্ভিক পৰ্যায়ত শেষ কৰিছে। বৈদিক সাহিত্যৰ বিষয়ে তেখেতে সুগভীৰ আলোচনা আগবঢ়াইছে য'ত জৈন আনুশাসনিক কৰ্মত গণিতৰ অংশীদাৰিত্ব, হিন্দু সিদ্ধান্তৰ সম্পৰ্কে মন্তব্য কৰা হৈছে। আৰ্যভট্ট-প্ৰথম আৰু দ্বিতীয়, ভাস্কৰ প্ৰথম আৰু দ্বিতীয়, পৰমেশ্বৰ, নীলকণ্ঠ, সংগামাগ্ৰম মাধৱৰ জ্যামিতিৰ ক্ষেত্ৰখনলৈ বৰঙনিৰ বিষয়েও তেখেতে আলোকপাত কৰিছে। গণিতজ্ঞ মহাবীৰ, শ্ৰীধৰ, নাৰায়ণ পণ্ডিত, বাক্সালী পাণ্ডুলিপিৰ বিষয়েও অধ্যয়ন কৰা হৈছে। এই কৰ্মখিনিৰ দ্বাৰা পূৰ্বৰ এক মতবাদক প্ৰত্যাহ্বান জনাব বিচৰা হৈছিল য'ত কোৱা হৈছিল যে ভাৰতৰ গাণিতিক জিনিয়াছ মূলত বীজগণিত আৰু গণনাৰ দ্বাৰা অৱদমিত হৈ আছিল; প্ৰমাণ তথা পক্ষপাতিত্বহীনতাক তেওঁলোকে বৰ্জন কৰিছিল। সেইসময়ত আনকি ভাৰতত এখন বিদ্যালয়ো আছিল য'ত বীজগণিতীয় ফলাফলক জ্যামিতিৰ জৰিয়তে প্ৰকাশ কৰা হৈছিল।

নিৰ্বাচিত প্ৰকাশন

কিতাপ

গৱেষণাপত্ৰ

তথ্যসংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় মহিলা গণিতজ্ঞ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মাৰ্কাছ টুলিয়াছ চিচেৰো

মাৰ্কাছ টুলিয়াছ চিচেৰো (খ্ৰীষ্টপূৰ্ব ৩ জানুৱাৰী – ৭ ডিচেম্বৰ ৪৩ খ্ৰীষ্টপূৰ্ব) এজন ৰোমান ৰাজনীতিবিদ, কূটনীতিক, আইনজ্ঞ, পণ্ডিত, দাৰ্শনিক আৰু বাগ্মী আছিল। ৰোমান সাম্ৰাজ্য স্থাপনৰ ৰাজনৈতিক সংকটৰ সময়ত তেওঁ সৰ্বোত্তম নীতিবোৰ বজাই ৰাখিবলৈ চেষ্টা কৰিছিল। তেওঁৰ বিস্তৃত লেখাসমূহৰ ভিতৰত তেওঁৰ বক্তব্য, দৰ্শন আৰু ৰাজনীতিৰ ওপৰত ৰচিত গ্ৰন্থসমূহ পোৱা যায়। তেওঁক ৰোমৰ অন্যতম লেটিন ভাষাৰ শ্ৰেষ্ঠ বাগ্মী আৰু প্ৰবন্ধ ৰচয়িতা আখ্যা দিয়া হয়। তেওঁ ৰোমৰ এটি সম্ভ্ৰান্ত পৰিয়ালত জন্মগ্ৰহণ কৰিছিল।

তথ্যসূত্ৰ

শ্ৰেণী:দাৰ্শনিক
শ্ৰেণী:ৰাজনীতিবিদ
শ্ৰেণী:ইটালীৰ ব্যক্তি
লীলা ৰাও দয়াল

লীলা ৰাও দয়াল (ইংৰাজী: Leela Row Dayal; ১৯ ডিচেম্বৰ ১৯১১ – ১৯ মে' ১৯৬৪) এগৰাকী ভাৰতীয় মহিলা টেনিছ খেলুৱৈ আৰু লেখিকা। তেওঁ উইম্বলডন চেম্পিয়নশ্বিপত এখন খেলত জয়ী হোৱা প্ৰথমগৰাকী ভাৰতীয় টেনিছ খেলুৱৈ আছিল। তেওঁ ইংৰাজী আৰু সংস্কৃত ভাষাত ভাৰতীয় শাস্ত্ৰীয় নৃত্য সম্পৰ্কীয় কেইবাখনো গ্ৰন্থ ৰচনা কৰিছিল।

কেৰিয়াৰ

টেনিছ

১৯৩৪ চনৰ উইম্বলডন চেম্পিয়নশ্বিপত তেওঁ একক ইভেণ্টৰ প্ৰথম ৰাউণ্ডত গ্লেডিছ চাউথৱেলক পৰাস্ত কৰি এখন খেলত জয়ী হোৱা প্ৰথমগৰাকী ভাৰতীয় মহিলা খেলুৱৈ হিচাপে পৰিগণিত হয়। দ্বিতীয় ৰাউণ্ডত তেওঁ ইডা এডামফৰ হাতত তিনিটা ছেটত পৰাস্ত হয়। ১৯৩৫ চনত তেওঁ পুনৰ উইম্বলডন চেম্পিয়নশ্বিপত অংশগ্ৰহণ যদিও প্ৰথম ৰাউণ্ডত ইভেলিন ডিয়াৰমেনৰ হাতত পোনপতীয়া ছেটত পৰাস্ত হয়। ১৯৩৫ চনত ইংলেণ্ড ভ্ৰমণৰ সময়ত তেওঁ বোৰ্ণমাউথত অনুষ্ঠিত হোৱা হেম্পশ্বাৰ লন টেনিছ চেম্পিয়নশ্বিপত জোয়ান ইংগ্ৰামৰ বিৰুদ্ধে জয়লাভ কৰে। ১৯৩৭ চনত লাহোৰত মেহেৰ দুবাছৰ বিৰুদ্ধে উত্তৰ ভাৰত চেম্পিয়নশ্বিপত জয়লাভ কৰে।

ষ্ট্ৰেইট বেকহেণ্ড ড্ৰাইভ আছিল তেওঁৰ প্ৰিয় শ্বট। এই গ্ৰন্থসমূহ দ্বিভাষিক, ইংৰাজী আৰু সংস্কৃত ভাষাত লিখা হৈছিল। তেওঁৰ মাতৃয়ে ৰচনা কৰা বহু কবিতা তেওঁ অনুবাদত সহায় কৰিছিল আৰু সংস্কৃত নাট্যৰূপ দিছিল। আৰু মাতৃ পণ্ডিতা ক্ষমা ৰাও এগৰাকী সংস্কৃত কবি আছিল। তেওঁৰ মাতৃ এগৰাকী টেনিছ খেলুৱৈও আছিল, ১৯২৭ চনত বম্বে প্ৰেচিডেন্সি হাৰ্ড ক'ৰ্ট চেম্পিয়নশ্বিপত তেওঁ একক খিতাপ জয় কৰিছিল। পিছলৈ লীলাই ভাৰতৰ উত্তৰাখণ্ডৰ ৰানিখেতত বসতি স্থাপন কৰে। তাত তেওঁ বাস কৰা ঘৰটো তেওঁৰ ভতিজা অক্সফৰ্ড ইউনিভাৰ্চিটি প্ৰেছৰ সম্পাদক আৰু প্ৰকাশক ৰবি দয়ালে উত্তৰাধিকাৰী সূত্ৰে লাভ কৰিছিল।

তথ্য সংগ্ৰহ

শ্ৰেণী:ভাৰতৰ টেনিছ খেলুৱৈ
অমিয় মোহন দাস

ড° অমিয় মোহন দাস অসম, ভাৰতৰ এজন সক্ৰিয় সাংস্কৃতিক কৰ্মী। তেখেতৰ জন্ম হৈছিল ১৯২৯ চনত, গুৱাহাটীত। কুৰি শতিকাৰ ত্ৰিশ আৰু চল্লিশৰ দশক তেওঁ গুৱাহাটী আৰু তেজপুৰতে কটাইছে। তেখেতে বিষ্ণুপ্ৰসাদ ৰাভা আৰু জ্যোতিপ্ৰসাদ আগৰৱালাৰ দৰে ব্যক্তিসকলৰ সান্নিধ্য লাভ কৰিছিল। অমিয় মোহন দাসে ড° ভূপেন হাজৰিকাৰ তত্ত্বাৱধানত গীত শিকাৰ উপৰিও আনন্দিৰাম দাসৰ পৰা গীত শিকি চল্লিশৰ দশকতে গ্ৰামোফোন ৰেকৰ্ডত গীত বাণীবদ্ধ কৰিছিল। আৰম্ভণিতে তেওঁ গুৱাহাটী অনাতাঁৰ কেন্দ্ৰৰ এজন নিয়মীয়া গায়ক আছিল। তেখেতে ১৯৭১ চনত অসম কৃষি বিভাগত যোগ দি ১৯৮৭ চনত সঞ্চালক হিচাপে এই বিভাগৰ পৰা অৱসৰ গ্ৰহণ কৰে। তেখেতৰ আত্মজীৱনীখনৰ নাম হৈছে 'সৰা ফুল বুটলি'।

উদ্ধৃতিসমূহ

চিত্ৰশিল্পী আৰু ফটোগ্ৰাফীৰ ক্ষেত্ৰত জীৱনৰ বৰুৱা অগ্ৰণী।যোৱা শতিকাৰ তৃতীয় দশকত পৰিয়ালৰ অজ্ঞাতে কলিকতাৰ আৰ্ট স্কুলত তেওঁ পঢ়িবলৈ গৈছিল।অনুমতি নোলোৱাকৈ যোৱাৰ বাবে দেউতাকে টকা দিবলৈ বন্ধ কৰাই নহয় তেওঁৰ সৈতে সম্পৰ্কই ছেদ কৰিলে।তথাপিও স্কুলখনৰ অধ্যক্ষই কিছু সহায় কৰাত তেওঁ এবছৰমান পঢ়িলে। কিন্তু এদিন পাৰ্ৱতিপ্ৰসাদ বৰুৱাক লগ ধৰিবলৈ যাওঁতে হঠাৎ ট্ৰামৰ পৰা পৰি বেয়াকৈ আঘাত পালে। কেইবামাহো হাস্পতালত আছিল। তাত নাৰ্চ এগৰাকীয়ে তেওঁৰ খুব যত্ন ল’লে। নাৰ্চগৰাকীৰ পৰিচৰ্যাত তেওঁ ইমান মুগ্ধ হ’ল যে, আট'ৰ শিক্ষা আধাতে সামৰি গুৱাহাটীলৈ ঘূৰি অহাৰ পাছত যেতিয়া পাণবজাৰত ষ্টুডিঅ’ খুলিলে, নাম ৰাখিছিল নাচগৰাকীৰ নামেৰে-- ‘ৰুবি আৰ্ট হাউছ’৷। আনকি বহু বছৰৰ পাছত তেওঁৰ যেতিয়া প্ৰথম সন্তানৰ জন্ম হয়, তাৰ নামো ৰুবি ৰাখিলে। মই জনাত ৰুবি আৰ্ট হাউছেই the first independent art studio established by an Assamese.
জীৱেশ্বৰ বৰুৱা মূলতঃ ‘পেইণ্টাৰ’। ৰুবিত মই প্ৰথম অৱস্থাত প্ৰতিকৃতি অঁকা দেখিছিলোঁ। নান্দনিক গুণ নিহিত থকা তৈল-চিত্ৰও কিছু দেখা মনত পৰে। মই জনাত আৰ্থিক দিশত কিছুসকাহ পাবলৈহে তেওঁ ফটোগ্ৰাফীক পেছা হিচাপে লৈছিল।তেওঁ self-taught ফট’গ্ৰাফাৰ আছিল। তেওঁৰ দ্বাৰা অনুপ্ৰাণিত হৈ ময়ো self-taught photographer হ’লোঁ।
তেতিয়া গুৱাহাটীত ফটো ষ্টুডিঅ'ৰ সংখ্যা তাকৰ। পাণবজাৰৰ ঘোষাল ষ্টুডিঅ' আৰু কলেজ ষ্টুডিঅ' বিখ্যাত।কলেজ ষ্টুডিঅ'ত কিতাপো বিক্ৰী কৰিছিল।আৰু এজন বাংলাভাষী মানুহ আছিল।মই নামটো পাহিৰিছোঁ।পাছত যি ঠাইত Radio Phoenix হ'ল সেই দোকানখন তেওঁৰ আছিল। তেওঁ ধুতী পিন্ধিছিল।তেওঁৰ সৈতে ফটোগ্ৰাফীৰ কথা আলোচনা কৰা মনত পৰে।তেওঁ দুখনমান কিতাপো লিখিছিল।তেতিয়া ফটোগ্ৰাফীৰ বিষয়ে কিতাপ তেনেকৈ পোৱা নগৈছিল।অৱশ্যে কাৰ্জন হলত দুখনমান দেখিছিলোঁ। বৰপেটীয়াপাৰাৰ দেৱীৰাম দাস জনপ্ৰিয় আছিল। মিটিং হলেই তেওঁ যায়।সকলোৱে চিনি পোৱা হ'ল।ফটোগ্ৰাফীৰ তেওঁৰ চখ আছিল।
তেজপুৰৰ স্থায়ী বাসিন্দাসকল সাধাৰণতেই ভদ্ৰ, অমায়িক আৰু মিলাপ্ৰীতিৰে আইন-শৃংখলা মানি চলা দেখিছিলোঁ।স্থানীয় শিক্ষিত নাগৰিকসকলৰ মাজত নিজৰ আমোদৰ বাবে এটা ব্যংগ পংক্তি বহলভাৱে জনাজাত আৰু প্ৰচলিত আছিল আৰু আমি সকলোৱে শিকি হাঁহি-ফূৰ্তিৰে ভাগ লৈছিলোঁ।সেই পংক্তি এনে ধৰণৰ -
মহেশ্বৰ কবিৰাজৰ বড়ি—পগলা ফাটেকৰ ঘড়ী
ফণী গোসাঁইৰ ফাঁকি, পদ্ম গোহাঞি বৰুৱাৰ বাকী
বসন্ত বৰুৱাৰ চাহ—হেমধৰ গগৈৰ সাহ
অন্নদা পদ্মা পতীৰ ভেম - ডুগী চাহাবৰ মেম।
আমি আন্দোলন কৰি এখন মিউজিক কলেজো পাতিছিলোঁ।গুৱাহাটীত সেয়া প্ৰথমখন মিউজিক কলেজ।কলেজখন পাতিছিলোঁ কুমাৰ ভাস্কৰ নাট্যমন্দিৰৰ ওপৰ তলাত বহিবলৈ দিছিল।পুৰুষৰ সৈতে একেলগে বহিবলৈ নিদিয়ে।তাৰো আগতে বোলে আঁঠুৱা তৰি দিছিল মহিলা দৰ্শকৰ বাবে যাতে পুৰুষে দেখা নাপায়।

উৎস

শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
বিৰোধাভাস

]]ৰ গোটচুচেনত অৱস্থিত এক সম্ভৱতঃ অসম্ভৱ বস্তু (পেনৰ'জ ত্ৰিভুজ)
বিৰোধাভাস, কূট, কূটাভাস বা পেৰাডক্স হৈছে দেখাত স্ববিৰোধী যেন লগা কিছুমান উক্তি বা মত, যিবোৰ চালি-জাৰি চালে শুদ্ধ যেনও লাগে বা এনে এক উক্তি যি নিজৰে বিৰোধ কৰে অথবা এনে এক উক্তি যি সাধাৰণ ধাৰণাৰ বিৰোধ কৰে। ই হৈছে সূত্ৰৰ অন্তৰ্বিৰোধ, মিমাংসাহীন দ্বন্দ্বভাব বা বিৰোধভাস, যিটোক সাধাৰণতে অসম্ভৱ দেখা যায় কিন্তু আচলতে সঁচা।

কুইনে এ কৰা কূটাভাসৰ ভাগকৰণ

Veridical Paradox

এনে কূটাভাসৰ অন্তৰ্গত উক্তিসমূহ শুনিবলৈ অযুক্তিকৰ কিন্তু বাস্তৱত সত্য। উদাহৰণস্বৰূপে 'মন্তি হল পেৰাডক্স'।

Falsidical Paradox

এনে কূটাভাসৰ অন্তৰ্গত উক্তিসমূহ শুনিবলৈয়ো অযুক্তিকৰ আৰু বাস্তৱতো অসত্য। উদাহৰণস্বৰূপে ১=২ ৰ গাণিতিক প্ৰমাণ য'ত শূন্যৰে শূন্যক হৰণ কৰা হয়। অৰ্থাৎ এনে উক্তিসমূহ কিছুমান ভুল তথ্যৰ ওপৰত নিৰ্ভৰ কৰে যাৰ বাস্তৱত কোনো অস্তিত্ব নাই।

Antinomy

এনে কূটাভাসৰ অন্তৰ্গত উক্তিসমূহ শুদ্ধও নহয়, ভুলো নহয় বা শুদ্ধও হ'ব নোৱাৰে আৰু ভুলো হ'ব নোৱাৰে। উদাহৰণস্বৰূপে ককাদেউতাৰ কূটাভাস (The Grandfather Paradox) ৰ কথা ক'ব পাৰি।

কূট বা পেৰাডক্সৰ উদাহৰণ

ৰাছেল (Russell)-ৰ জনপ্ৰিয় পেৰাডক্স বা কূট

(The Berber Paradox) গাঁৱৰ নাপিত এজনে নিয়ম কৰি লৈছে যে তেওঁ কেৱল সেইবিলাক মানুহৰহে ডাঢ়ি খুৰাব যিবিলাকে নিজে নিজৰ ডাঢ়ি নুখুৰায়। প্ৰশ্নটো হ’ল নাপিতজনে নিজৰ ডাঢ়ি খুৰাবনে নাই? যদি নাপিতজনে নিজৰ ডাৰি খুৰায়, তেওঁ কৰি লোৱা নিয়মমতে নিজৰ ডাঢ়ি খুৰাব নালাগিছিল (কাৰণ তেওঁ নিজেই নাপিত)। আকৌ তেওঁ যদি নিজৰ ডাঢ়ি নুখুৰায়, তেওঁৰ নিয়মমতে তেওঁ নিজৰ ডাঢ়ি খুৰাব লাগিছিল। এই পৰিস্থিতি নাপিতজনে কৰিব কি?

ছক্ৰেটিছৰ পেৰাডক্স

“মই এটা কথাই জানো যে, মই একো নাজানো।”

লগতে চাওক

কূট বা পেৰাডক্সৰ তালিকা
ভ্ৰান্তি
ভ্ৰম
মিছলীয়া কূট

তথ্য সংগ্ৰহ

শ্ৰেণী:দৰ্শন
শ্ৰেণী:তৰ্কশাস্ত্ৰ
শ্ৰেণী:বিৰোধাভাস
চুখাংফা

চুখাংফা বা চাওলুং চ্যু-খাং-ফা আহোম ৰাজ্যৰ চতুৰ্থজন স্বৰ্গদেউ আছিল। তেখেত চাওলুং চুবিণ্‌ফাৰ বৰ পুতেক আছিল। তেখেত ১২৯৩ চনত ৰাজপাটত বহে।

চুখাংফাই কমতাপুৰ ৰাজ্য আক্ৰমণ কৰে আৰু কমতাপুৰৰ ৰজা দুৰ্ল্লভ নাৰায়ণে যুদ্ধ পৰাজিত হৈ সন্ধি প্ৰস্তাব দি নিজ কন্যা ৰাজনীক স্বৰ্গদেউলৈ বিয়া দিয়ে।

চুখাংফাই ৩৯ বছৰ কাল ৰাজত্ব কৰি ১৩৩২ চনত মৃত্যুবৰণ কৰে।

এখেতৰ ৰাজত্ব কালত বুঢ়াগোঁহাই পদত কোনো নাছিল আৰু বৰগোঁহাই পদত চাওপাংবণ্ডুক আছিল।
শ্ৰেণী:টাই-আহোম শাসক
ডানাম উপত্যকা সংৰক্ষিত এলেকা

ডানাম উপত্যকা সংৰক্ষিত এলেকা হৈছে মালয়েছিয়াৰ চাবাহ (Sabah)ৰ ৪৩৮ বৰ্গ কিলোমিটাৰ জুৰি বিস্তৃত হৈ থকা এক ডিপ্টেৰ’কাৰ্প (dipterocarp) অৰণ্য। এই সংৰক্ষিত এলেকাত যথেষ্ট সংখ্যক গ্রীষ্মমণ্ডলীয় উদ্ভিদ আৰু প্রাণী দেখিবলৈ পোৱা যায়। ইয়াৰ ভিতৰত বিৰল বর্নিয়ান ওৰাংওটান (Bornean orangutan), গিবন, মাউছ ডিয়েৰ, ক্লাউডেদ নাহৰফুটুকী (clouded leopard) আৰু ২৭০ টাতকৈও অধিক চৰাইৰ প্ৰজাতি উল্লেখযোগ্য।

এই অঞ্চলটোৰ এটা বিশেষ বৈশিষ্ট হৈছে যে সংৰক্ষিত এলেকা মৰ্যদা পোৱাৰ আগলৈকে ইয়াত কোনো মানুহৰ বসতি নাছিল, অৰ্থাৎ চিকাৰ, কাঠ কটা আৰু অন্যান্য মানুহৰ কাৰ্যকলাপৰ অস্তিত্ব নাছিল। সেই কাৰণতে বৰ্তমান এই এলেকাৰ সংৰক্ষণ, গৱেষণা, শিক্ষা, আৰু বাসস্থান পুনৰুদ্ধাৰৰ প্ৰশিক্ষণৰ বাবে গুৰুত্বপূৰ্ণ হৈ পৰিছে। এই এলেকাক বিশ্ব ঐতিহ্য স্থান (World Heritage Site) হিচাপে মনোনীত কৰাৰ প্ৰস্তাৱ দিয়া হৈছে।

ভৌগোলিক বিৱৰণ

ডানাম উপত্যকা সংৰক্ষিত এলেকা নিকটতম চহৰ লাহাড ডাটু (Lahad Datu) প্ৰায় ৮২ কিলোমিটাৰ দূৰত অৱস্থিত। এই এলেকাত থকা ডানাম ভেলী ফিল্ড চেণ্টাৰ হৈছে বিজ্ঞানী আৰু শিক্ষাৰ উদ্দেশ্যে গৱেষণা প্ৰতিষ্ঠান। তাৰ লগতে ইয়াত ডিপ্টেৰ'কাৰ্প গছৰ বংশবৃদ্ধিৰ বাবে এটা প্ৰকাণ্ড নাৰ্চাৰীও আছে। তাৰোপৰি ইয়াত পৰ্যটকৰ বাবে থকাৰ ব্যৱস্থা যেনে বৰ্নিঅ' ৰেইনফৰেষ্ট লজকে ধৰি অন্যান্য লজ কিছুমান আছে। এই এলেকাৰ সাগৰপৃষ্ঠৰ পৰা সৰ্বোচ্চ উচ্চতা ১০৯৩ মিটাৰ।

প্ৰকৃতি

প্ৰাণীজগত

ডানাম উপত্যকা সংৰক্ষিত এলেকাত দেখা পোৱা বৰ্নিঅ' নিম্নভূমি বৰ্ষাৰণ্য (Borneo lowland rain forests) বহুতো আপুৰুগীয়া চৰাই আৰু স্তন্যপায়ী প্ৰাণীৰ বাসস্থান। এই এলেকাতে বিৰল মৌপিয়া চৰাইৰ প্ৰজাতি স্পেক্টেকলড ফ্লাৱাৰপেকাৰ (spectacled flowerpecker) আৱিস্কাৰ হৈছিল। ইয়াত দেখা পোৱা উল্লেখযোগ্য প্ৰাণীসমূহ হৈছে বৰ্নিঅ'ৰ ওৰাংওটান (Bornean orangutan), বৰ্নিঅ'ৰ গিবন (Müller's Bornean gibbon), বিভিন্ন প্ৰকাৰৰ হৰিণ, বনৰীয়া মেকুৰী, ভালুক, বৰ্নিঅ'ৰ গঁড় আৰু বৰ্নিঅ'ৰ পিগমী হাতী (Bornean pygmy elephant)।

উদ্ভিদজগত

এই এলেকাত দেখা পোৱা উদ্ভিদসমূহ প্ৰধানকৈ বৰ্নিঅ' নিম্নভূমি বৰ্ষাৰণ্যৰ ডিপ্টৰ'কাৰ্প (dipterocarp) জাতীয় গছ। ঠায়ে ঠায়ে এই গছসমূহৰ উচ্চতা ৭০ মিটাৰৰ অধিক হোৱা দেখা যায়। এই এলেকা থকা বৰ্নিঅ' দ্বীপত ডিপ্টেৰ'কাৰ্প উদ্ভিদৰ সৰ্বাধিক বৈচিত্ৰ্য দেখা পোৱা যায়। সমগ্ৰ বিশ্বৰ ভিতৰতে কেৱল এই দ্বীপত দেখা পোৱা এই বিৰল প্ৰজাতিসমূহ (endemic) হৈছে, Dipterocarpus acutangulus, Dipterocarpus applanatus, Dipterocarpus borneensis, Dipterocarpus caudatus, Dipterocarpus caudiferus, Dipterocarpus confertus, Dipterocarpus conformis, Dipterocarpus coriaceus, Dipterocarpus costulatus, Dipterocarpus crinitus, Dipterocarpus elongatus, Dipterocarpus eurynchus, Dipterocarpus fusiformis, Dipterocarpus geniculatus, Dipterocarpus glabrigemmatus, Dipterocarpus globosus, Dipterocarpus gracilis, Dipterocarpus grandiflorus, Dipterocarpus hasseltii, Dipterocarpus humeratus, Dipterocarpus kerrii, Dipterocarpus mundus, Dipterocarpus ochraceus, Dipterocarpus palembanicus, Dipterocarpus sarawakensis, Dipterocarpus tempehes, Dipterocarpus validus আৰু Dipterocarpus verrucosus। তাৰোপৰি ডানাম উপত্যকা সংৰক্ষিত এলেকাত মুঠ ১৫০০০ প্ৰজাতিৰ উদ্ভিদ দেখা যায়। ২০১৯ চনত এই এলেকাতে বিশ্বৰ আটাইটকৈ ওখ ক্ৰান্তীয় গছ জোপা আৱিষ্কাৰ হৈছিল। এই গছজোপাৰ প্ৰজাতি হৈছে yellow meranti (Richetia faguetiana) আৰু গছজোপাক মেনাৰা (Menara) নাম দিয়া হৈছে। গছজোপাৰ উচ্চতা ।

বাহ্যিক সংযোগ

ডানাম উপত্যকা ফিল্ড চেণ্টাৰ
ডানাম উপত্যকতাৰ চিত্ৰ

তথ্যসূত্ৰ

শ্ৰেণী:সংৰক্ষিত অঞ্চল
ভাৰত ত্যাগ আন্দোলন

ভাৰত ত্যাগ আন্দোলন (কেইবাটাও ভাৰতীয় ভাষালৈ ‘ভাৰত এৰাঁ আন্দোলন’ হিচাপে অনূদিত), যাক আগষ্ট আন্দোলন বুলিও কোৱা হয়, ভাৰতত ব্ৰিটিছ-শাসন সমাপ্ত কৰাৰ দাবীত ১৯৪২ চনৰ ৮ আগষ্টত মহাত্মা গান্ধীৰ দ্বাৰা অল-ইণ্ডিয়া কংগ্ৰেছ সমিতিৰ বোম্বাই অধিবেশনত আৰম্ভ কৰা এক আন্দোলন আছিল।

ব্ৰিট্ৰিছ-যুদ্ধৰ বাবে ভাৰতীয় সমৰ্থন আদায় কৰাত ক্ৰিপ্স মিছনৰ বিফলতাৰ পিছত, মহাত্মা গান্ধীয়ে ১৯৪২ চনৰ ৮ আগষ্টত মুম্বাইৰ গোৱানিয়া টেংক মৈদানত প্ৰদান কৰা তেওঁৰ ভাৰত ত্যাগ ভাষণত “কৰিম কিম্বা মৰিম”ৰ বাবে আহ্লাদ কৰে। গান্ধীয়ে কোৱা ভাৰতৰ পৰা "ব্ৰিটিছৰ শাসন প্ৰত্যাহাৰ"ৰ দাবীত কংগ্ৰেছ সমিতিয়ে এক গণ-প্ৰতিবাদ আৰম্ভ কৰে। যুদ্ধ চলি থকা সত্ত্বেও ব্ৰিট্ৰিছে এই প্ৰতিবাদ ৰোধ কৰিবলৈ সাজু হৈছিল।
প্ৰতিবাদকাৰীৰ বেছিভাগেই কাৰাগাৰত আৰু জনসাধাৰণৰ সংস্পৰ্শৰ বাহিৰত আছিল। ব্ৰিটিছসকললৈ ভাইচৰয় কাউঞ্চিল (য’ত সংখ্যাগৰিষ্ঠ ভাৰতীয় আছিল), অল ইণ্ডিয়া মুছলিম লীগ, দ্য প্ৰীঞ্চলী ষ্টে’ট, ইণ্ডিয়ান ইম্পেৰিয়েল পুলিচ, ব্ৰিটিছ ভাৰতীয় সেনা, হিন্দু মহাসভা আৰু ভাৰতীয় অসামৰিক সেৱাৰ সমৰ্থন আছিল। যুদ্ধকালীন ব্যয়ৰ পৰা লাভ অৰ্জন কৰা বহু ভাৰতীয় ব্যৱসায়ীয়ে ভাৰত ত্যাগ আন্দোলনক সমৰ্থন কৰা নাছিল। বহু শিক্ষাৰ্থীয়ে অক্ষ-শক্তিক সমৰ্থন কৰা সুভাষ চন্দ্ৰ বসুৰ প্ৰতি অধিক মনোযোগ দিছিল। একমাত্ৰ বাহিৰৰ সমৰ্থন আমেৰিকাৰ পৰা আহিছিল, যিহেতু ৰাষ্ট্ৰপতি ফ্ৰেংক্লিন ডি. ৰুজভেল্টে প্ৰধানমন্ত্ৰী ওৱিনষ্টন চাৰ্চিলক কিছুমান ভাৰতীয় দাবী পূৰণ কৰিবলৈ হেঁচা প্ৰয়োগ কৰিছিল। ভাৰত ত্যাগ অভিযান কাৰ্যকৰীভাৱে ধ্বংশ কৰি পেলোৱা হৈছিল। ব্ৰিটিছে তৎক্ষণাৎ স্বাধীনতা প্ৰদান কৰিবলৈ অস্বীকাৰ কৰি কৈছিল যে যুদ্ধ শেষ হোৱাৰ পিছতহে এয়া সম্ভৱ হ’ব পাৰে।

দেশজুৰি ক্ষুদ্ৰ পৰিসৰৰ হিংসা আৰম্ভ হৈছিল আৰু ব্ৰিটিছে ১৯৪৫ চনলৈকে প্ৰায় দহ সহস্ৰাধিক নেতাক আটক কৰি কাৰাৰুদ্ধ কৰে। তাৎক্ষনিক উদ্দেশ্যৰ ক্ষেত্ৰত, ভাৰত ত্যাগ আন্দোলন ব্ৰিট্ৰিছৰ প্ৰবল দমন-নীতি, দুৰ্বল সমন্বয় আৰু এক স্পষ্ট কাৰ্য্যপন্থাৰ অভাৱৰ বাবে বিফল হৈছিল। অৱশ্যে, দ্বিতীয় বিশ্বযুদ্ধৰ ব্যয়ৰ ফলত ভাৰতত দীৰ্ঘদিন ধৰি শাসন কৰাটো সম্ভৱ নহ’ব আৰু যুদ্ধোত্তৰ কালত কেনেদৰে ভালদৰে আৰু শান্তভাৱে প্ৰস্থান কৰিব পাৰি তাৰ চিন্তা কৰা উচিত বুলি ব্ৰিট্ৰিছ চৰকাৰে উপলব্ধি কৰিছিল।

১৯৯২ চনত, ভাৰত ত্যাগ আন্দোলনৰ সোণালী জয়ন্তী উপলক্ষে ভাৰতীয় ৰিজাৰ্ভ বেংকে এক টকাৰ স্মাৰক মুদ্ৰা জাৰী কৰিছিল।

তথ্য সংগ্ৰহ

শ্ৰেণী:ভাৰতৰ স্বাধীনতা আন্দোলন
ডিমৰীয়া বিধানসভা সমষ্টি

ডিমৰীয়া বিধানসভা সমষ্টি উত্তৰ-পূব ভাৰতৰ অসম ৰাজ্যৰ ১২৬খন বিধানসভা সমষ্টিৰ ভিতৰত অন্যতম। ভাৰতৰ নিৰ্বাচন আয়োগৰ সমষ্টি পুনৰ নিৰ্ধাৰণ প্ৰক্ৰিয়াৰ অধীনত ২০২৩ চনত এই সমষ্টিটো নতুনকৈ গঠন কৰা হৈছিল। এই সমষ্টিটোৰ ক্ৰমিক নম্বৰ হৈছে ৩৪। ডিমৰীয়া বিধানসভা সমষ্টিটো অনুসূচিত জাতিৰ (SC) বাবে সংৰক্ষিত।

ভৌগোলিক অৱস্থিতি আৰু প্ৰশাসন

এই বিধানসভা সমষ্টিটো কামৰূপ মহানগৰ জিলাত অৱস্থিত। ই গুৱাহাটী লোকসভা সমষ্টিৰ এটা অংশ।

বিধানসভাৰ সদস্যসকল

২০২৩ চনত সমষ্টি গঠন হোৱাৰ পিছত ২০২৬ চনত প্ৰথমবাৰৰ বাবে ইয়াত সাধাৰণ নিৰ্বাচন অনুষ্ঠিত হয়।
নিৰ্বাচন
সদস্য
দল
মিত্ৰজোঁট
২০২৬
তপন দাস
অসম গণ পৰিষদ
ৰাষ্ট্ৰীয় গণতান্ত্ৰিক মিত্ৰজোঁট

নিৰ্বাচনৰ ফলাফল

২০২৬ চনৰ বিধানসভা নিৰ্বাচন

লগতে দেখক

অসম বিধানসভাৰ সমষ্টিসমূহৰ তালিকা
কামৰূপ মহানগৰ জিলা

তথ্যসূত্ৰ